કોલંબિયા પેટ્રોલિયમથી સમૃદ્ધ દેશ ગણાય છે ને તેની પાસે સાઉદી અરેબિયાથી પણ વધારે પેટ્રોલિયમના ભંડાર છે. એ છતાં આ દેશ દેવાળિયાપણાના આરે આવી ગયો છે ને ભિખારી બની ગયો છે તેનાથી ઘણાંને આશ્ર્ચર્ય થાય છે પણ આ રાતોરાત નથી થયું. વેનેઝુએલાના પેટાળમાં પેટ્રોલિયમનો જંગી ભંડાર હોવા છતાં સરકારના ભ્રષ્ટાચાર અને બેદરકારીને કારણે દેશ બદતર હાલતમાં પહોંચી ગયો છે. વેનેઝુએલાની આ હાલત કેમ થઈ તેની વાત આપણે કરીશું પણ એ પહેલાં આ ખૂબસૂરત દેશ વિશે થોડીક માહિતી મેળવી લઈએ.